টি-টোয়েন্টির ‘ইউনিভার্স বস’ গেইলকে এবার আইপিএলের নিলামে কোনো দল কিনতে চায়নি। তিন বারের ডাকে খুব কম দামেই তাকে কিনে নেয় পাঞ্জাব। তবুও মেন্টর বীরেন্দ্র শেবাগ আস্থা রাখতে পারেননি গেইলের ওপর। প্রথম দুই ম্যাচ তাকে ছাড়াই একাদশ সাজায় পাঞ্জাব। তবে তৃতীয় ম্যাচ থেকে মাঠে নেমেই ঝড় তুলে প্রতিপক্ষকে গুঁড়িয়ে দেন গেইল। তুলে নেন দুটি বিধ্বংসী হাফ সেঞ্চুরি এবং ৫৮ বলে টর্নেডো সেঞ্চুরি। নিজের স্বরূপে ফিরতে পেরে গেইল ভীষণ তৃপ্ত। এবার দলের মালিককে শিরোপা উপহার দিয়ে তৃপ্ত করতে চান তিনি।